GJYKATA EVROPIANE E TË DREJTAVE TË NJERIUT
SEKSIONI I TRETË

VENDIM

Kërkesa nr. 57941/18
NDREKAJ SHPK
kundër Shqipërisë
(shih tabelën bashkëlidhur)

Gjykata Evropiane e të Drejtave të Njeriut (Seksioni i Tretë), e mbledhur, më 11 korrik 2024, si një Komitet i përbërë nga: 
Peeter Roosma, kryetar,
Andreas Zünd,
Oddný Mjöll Arnardóttir, gjyqtarë,
dhe Viktoriya Maradudina, zëvendëssekretare e Përkohshme e Seksionit,
Duke mbajtur në konsideratë kërkesën e mësipërme të depozituar, më 5 dhjetor 2018, 
Duke mbajtur në konsideratë deklarimin e bërë nga Qeveria e paditur, e cila i kërkonte Gjykatës të përjashtonte kërkesën nga lista e saj e çështjeve,  
Pasi diskutoi, vendos si më poshtë: 
FAKTET DHE PROCEDURA
Detajet e kompanisë kërkuese paraqiten në tabelën bashkëlidhur. 
Kërkuesi u përfaqësua nga z. Dobjani, një avokat që e ushtronte ligjin në Tiranë. 
Kompania kërkuese u ankua në mbështetje të nenit 6§1 të Konventës në lidhje me mosekzekutimin e Gjykatës së Apelit Durrës. Vendimi nr. 115, i datës 9 shkurt 2015, që urdhëronte Bashkinë Durrës t’i paguante kompanisë disa shuma të caktuara parash sipas një kontrate për punime publike iu komunikua Qeverisë Shqiptare (“Qeveria”). Ankesat e mbështetura në të njëjtat fakte u komunikuan sipas parashikimeve të tjera të Konventës. 
LIGJI
Pas negociatave të pasuksesshme për zgjidhje miqësore, Qeveria informoi Gjykatën se ajo propozonte të bënte një parashtrim të njëanshëm me qëllim zgjidhjen e problematikave që kishin lindur nga këto ankesa. Gjithashtu, Qeveria i kërkoi Gjykatës të përjashtonte kërkesën në mbështetje të nenit 37 të Konventës. 
Qeveria pranoi kohëzgjatjen e tepërt të procedurave ekzekutuese. Gjithashtu, ajo pranoi se autoritetet vendase kishin shkelur të drejtat e kërkuesit të garantuara nga parashikime të tjera të Konventës. 
Qeveria ofronte t’i paguante kërkuesit shumën e detajuar në tabelën bashkëlidhur dhe ftonte Gjykatën të përjashtonte kërkesën nga lista e çështjeve në mbështetje të nenit 37§1 (c) të Konventës. 
Në vijim, Qeveria ndërmerrte të siguronte zbatimin e vendimeve të brendshme në lidhje me këtë çështje brenda periudhës tremujore, si edhe të paguante çdo kosto për procedurat e brendshme ekzekutuese. 
Shuma do të konvertohej në monedhën e Shtetit të paditur në normën e zbatueshme në datën e pagesës dhe do të shlyhej brenda tre muajve nga data e njoftimit të vendimit të Gjykatës. Në rastin e mosshlyerjes së kësaj pagese brenda periudhës tremujore të përmendur më sipër, Qeveria ndërmerrte të paguante interes të thjeshtë për këtë shumë, nga përfundimi i periudhës së shlyerjes, në një normë të barasvlershme me normën margjinale të huadhënies së Bankës Qendrore Evropiane plus tre pikë përqindje. 
Pagesa do të përbënte zgjidhjen përfundimtare të çështjes. 
Kompanisë kërkuese iu dërguan kushtet e parashtrimit të njëanshëm të Qeverisë disa javë përpara datës së këtij vendimi. Gjykata nuk ka marrë një përgjigje nga kërkuesi ku ai të pranonte kushtet e parashtrimit. 
Gjykata vëren se neni 37§1 (c) i mundëson përjashtimin e çështjes nga lista e saj, nëse: 
[bookmark: _GoBack]“... për çdo arsye tjetër që, sipas Gjykatës, nuk justifikon vazhdimin e shqyrtimit të kërkesës.”.
Në këtë mënyrë, ajo mund të përjashtojë kërkesa mbështetur në nenin 37§1 (c) sipas parashtrimit të njëanshëm bërë nga një Qeveri e paditur edhe nëse kërkuesi dëshiron që të vijohet me shqyrtimin e çështjes (kundërshtimet paraprake) [DHM], nr. 26307/95, §§ 75-77, GJEDNJ 2003-VI).
Gjykata ka krijuar një praktikë gjyqësore të qartë dhe të gjerë në lidhje me ankesat për mosekzekutimin ose ekzekutimin e vonuar të vendimeve të brendshme (shih, për shembull, Qufaj Co. sh.p.k. kundër Shqipërisë, nr. 54268/00, 18 nëntor 2004, dhe Gjyli kundër Shqipërisë, nr. 32907/07, 29 shtator 2009). 
Duke mbajtur në konsideratë parashtrimet në deklarimet e Qeverisë, si edhe shumën e kompensimit të propozuar – që është në përputhje me shumat e akorduara në çështje të ngjashme – Gjykata shprehet se nuk është më e justifikueshme që të vijohet me shqyrtimin e kërkesës (neni 37 § 1 (c)). 
 Sipas parashtrimeve të mësipërme, Gjykata konstaton se në respektim të të drejtave të njeriut parashtruar në Konventë dhe protokollet e saj, asaj nuk i kërkohet që të vijojë me shqyrtimin e kërkesës (neni 37 § 1 in fine). 
 Së fundmi, Gjykata thekson se nëse Qeveria nuk respekton kushtet në deklarimin e saj të njëanshëm, kërkesa mund të rikthehet në listë sipas nenit 37§2 të Konventës (shih Josipović kundër Serbisë (vendim), nr. 18369/07, 4 mars 2008). 
 Për sa më sipër, është me vend që çështja të përjashtohet nga lista. 
 
PËR KËTO ARSYE, GJYKATA, NË MËNYRË UNANIME,

 Mban në konsideratë kushtet e parashtrimit të Qeverisë së paditur dhe angazhimet për të garantuar respektimin e premtimeve të bëra në të; 
 Vendos të përjashtojë kërkesën nga lista e saj e çështjeve në mbështetje të nenit 37§1 (c) të Konventës. 
 Hartuar në anglisht dhe njoftuar me shkrim më 5 shtator 2024. 

	Viktoriya Maradudina
Zëvendëssekretare e përkohshme
	Peeter Roosma
Kryetar



SHTOJCË

Kërkesa që paraqiti ankesa në mbështetje me nenin 6 § 1 të Konventës 
(mosekzekutim ose ekzekutim i vonuar i vendimeve të brendshme)
	Ankesa nr. 
Data e paraqitjes
	Emri i kërkuesit
Data e regjistrimit
	Data e marrjes së deklarimit të qeverisë
	Shuma e akorduar për dëmin jopasuror dhe për kostot dhe shpenzimet (në euro)[footnoteRef:2] [2:  Plus çdo taksë që mund t’u tarifohet kërkuesve.] 

